stanford-oval/wikipedia huggingface dataset:
Basilica of the National Shrine of the Immaculate Conception

| Basilica of the National Shrine of the Immaculate Conception |
| --- | --- |
 Kirkon pääjulkisivu
Perustiedot
Sijainti:  Washington (DC), Yhdysvallat
Koordinaatit:  38°56′0″N, 77°0′02″W
Rakennustyyppi:  Kirkko
Uskonnollinen käyttö:  Katolisuus
Arkkitehtuuri
Arkkitehdit:  Charles Donagh Maginnis
Rakennustöiden alkaminen:  1920
Valmistumisvuosi:  1961
Infobox OKNimi-testi OK: 
Basilica of the National Shrine of the Immaculate Conception on Yhdysvaltain pääkaupungissa Washingtonissa sijaitseva roomalaiskatolinen kirkkorakennus. Kirkko on Yhdysvaltojen ja samalla koko Pohjois-Amerikan suurin katolinen kirkkorakennus. Kirkko on myös Washingtonin korkein asumiskelpoinen rakennus.
Arkkitehtuuriltaan kirkko edustaa bysanttilaista ja romaanista arkkitehtuuria. Kirkko otettiin alun perin käyttöön vuonna 1959, mutta kirkon kupolin rakennustyöt valmistuivat vasta vuonna 2017. Kupoli vihittiin käyttöön 8. joulukuuta.
Kuvia

Kirkon sisätilaa
Kirkko ulkopuolelta
Bysanttilainen kappeli
Batin, Al-Khutmin ja Al-Aynin arkeologiset alueet

| Batin, Al-Khutmin ja Al-Aynin arkeologiset alueet |
| --- | --- |
 Hauta Al-Aynissa
Maailmanperintökohde
Sijainti:  Al-Zahira, Oman  23°16′11.5″N, 56°44′42″E
Tyyppi:  Kulttuuri
Kriteerit:  III, IV
Tunnusnumero:  434
Valintahistoria
Valintavuosi:  1988
 
Batin, Al-Khutmin ja Al-Aynin arkeologiset alueet on joukko alueita, joilta löytyy useita nekropoleja. Hautapaikat ovat 3000–luvulta eaa. Arkeologiset alueet sijaitsevat Al-Zahiran kuvernoraatissa, Omanin luoteisosassa. Merkittävin alue on Bat, joka sijaitsee 24 kilometriä Ibrin kaupungista itään. Al-Khutm sijaitsee kaksi kilometriä Batista länteen ja Al-Ayn 22 kilometriä Batista lounaaseen. Batissa on seitsemän hautapaikkaa. Al-Khutmissa sijaitsee torni ja Al-Aynissa nekropoli. Alueet valittiin maailmanperintöluetteloon vuonna 1988.
Basilica of the National Shrine of the Assumption of the Blessed Virgin Mary

| Basilica of the National Shrine of the Assumption of the Blessed Virgin Mary |
| --- | --- |

Sijainti:  Baltimore, Maryland
Koordinaatit:  39°17′40″N, 76°36′58″W
Kirkkokunta:  roomalaiskatolinen
Rakentamisvuosi:  1821
Suunnittelija:  Benjamin Henry Latrobe
Tyylisuunta:  uusklassismi
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Basilica of the National Shrine of the Assumption of the Blessed Virgin Mary on roomalaiskatolinen katedraali Baltimoren kaupungissa Marylandin osavaltiossa Amerikan Yhdysvalloissa.
Katedraalin rakentaminen aloitettiin vuonna 1806 ja se valmistui vuonna 1821. Katedraali, jonka suunnitteli Benjamin Henry Latrobe, edustaa uusklassista arkkitehtuuria. Vuonna 1969 katedraali pääsi National Register of Historic Places -rekisteriin ja vuonna 1971 se julistettiin kansallishistorialliseksi maamerkiksi. Katedraali entisöitiin 2006, entisöinti maksoi noin 34 miljoonaa Yhdysvaltain dollaria.[lähde? ]
Vuonna 2011 katedraali vaurioitui maanjäristyksessä, ja sitä korjattiin seuraavana kesänä.
Aiheesta muualla

Kuvia tai muita tiedostoja aiheesta Basilica of the National Shrine of the Assumption of the Blessed Virgin Mary Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Basilica of the National Shrine of the Assumption of the Blessed Virgin Mary
Käännös suomeksi
Azerbaidžanin presidentinvaali 2024

Azerbaidžanin presidentinvaali 2024 käytiin 7. helmikuuta 2024. Vaaleissa istuva presidentti İlham Əliyev valittiin viidennelle toimikaudelle yli 90 prosentin kannatuksella. Kansainvälisten tarkkailijoiden mukaan vaalit eivät olleet vapaat ja rehelliset.
Tausta

Presidentti İlham Əliyev määräsi joulukuussa 2023 ennenaikaisen presidentinvaalin pidettäväksi 7. helmikuuta 2024. Alun perin vaali oli määrä käydä syksyllä 2025. Azerbaidžan oli vastikään vallannut Vuoristo-Karabahin alueen, minkä mukanaan tuomaa suosiota Əliyevin arveltiin haluavan hyödyntää. Uusi vaalipäivä oli vain kuukausi ennen Venäjän presidentinvaalipäivää, mikä olisi arvioiden mukaan vähentänyt Venäjän puuttumista vaaliin. Virallista syytä presidentinvaalin aikaistamiselle ei kuitenkaan ilmoitettu.
Vaalitapa

Azerbaidžanin perustuslain mukaan presidentti valitaan suoralla kansanvaalilla. Jos yksikään ehdokkaista ei saa vähintään puolta äänistä, käydään toinen vaali kahden eniten ääniä saaneen ehdokkaan kesken. Vaalikelpoinen on Azerbaidžanin kansalainen, joka on asunut maassa yhtäjaksoisesti vähintään kymmenen vuotta, jota ei ole tuomittu törkeistä rikoksita, joka ei ole vieraan valtion palveluksessa, jolla on korkeakoulututkinto ja jolla ei ole toisen valtion kansalaisuutta. Ehdokkaan on kerättävä vähintään 40 000 allekirjoitusta siten, että vähintään 60 vaalipiiristä on kerätty kustakin vähintään 50 allekirjoitusta.
Äänioikeutettuja ovat 18 vuotta täyttäneet Azerbaidžanin kansalaiset, joita ei ole oikeuden päätöksellä julistettu vajaavaltaisiksi esimerkiksi kehityshäiriön tai psykologisen sairauden takia. Azerbaidžanissa viimeiset viisi vuotta asuneet valtiottomat henkilöt ovat myös äänioikeutettuja.
Ehdokkaat

Keskusvaalilautakunta hyväksyi seitsemän ehdokasta:
İlham Əliyev
Zahid Oruc
Fazil Mustafa
Fuad Əliyev
Elşad Musayev
Qüdrət Həsənquliyev
Razi Nurullayev
Sen sijaan kymmenen henkilön ehdokashakemukset hylättiin: Sərvan Kərimov, Mətləb Mütəllimli, Abutalıb Səmədov, Fikrət Yusifov, Yusif Bağırzadə, Arzuman Abdulkərimov, Yunus Oğuz, Əlibəyli Qulamhüseyn, Namizəd Səfərov ja Əvəz Temirxan
Tulokset

| Ehdokas | Ehdokas | Puolue | Äänimäärä | Osuus |
| --- | --- | --- | --- | --- |
|  | İlham Əliyev | Uusi Azerbaidžan | 4 567 458 | 92,12 % |
|  | Zahid Oruc | sitoutumaton | 107 632 | 2,17 % |
|  | Fazil Mustafa | Suuri järjestys | 98 421 | 1,99 % |
|  | Qüdrət Həsənquliyev | Koko Azerbaidžanin kansanrintama | 85 411 | 1,72 % |
|  | Razi Nurullayev | Kansallinen rintama | 39 643 | 0,80 % |
|  | Elşad Musayev | Suuri Azerbaidžan | 32 885 | 0,66 % |
|  | Fuad Əliyev | sitoutumaton | 26 517 | 0,53 % |
| Yhteensä | Yhteensä | Yhteensä | 4957967 | 100,00% |

| Hyväksytyty äänet | Hyväksytyty äänet | Hyväksytyty äänet | 4957967 | 99,80% |
| Hylätyt äänet | Hylätyt äänet | Hylätyt äänet | 9828 | 0,20% |
| Yhteensä | Yhteensä | Yhteensä | 4967795 | 100,00% |
| Äänioikeutetut/äänestysprosentti | Äänioikeutetut/äänestysprosentti | Äänioikeutetut/äänestysprosentti | 6478840 | 76,68% |
Lähde:
Etyjin vaalitarkkailuraportin mukaan vaali oli järjestetty hallinnollisesti hyvin ja sujuvasti, mutta esimerkiksi vaalitoimituksessa havaittiin epäsäännöllisyyksiä. Eräät ehdokkaiksi pyrkineet kertoivat esimerkiksi poliisin ja yliopistojen estäneen allekirjoitusten keräämistä. Kampanjointi ja medianäkyvyys olivat hyvin yksipuolisia. Vaalitarkkailijat havaitsivat puutteita muun muassa vaalisalaisuuden toteutumisessa ja äänioikeuden tarkastamisessa sekä löysivät viitteitä ylimääräisten äänestyslippujen lisäämisestä uurniin.
Ehdokkaiden kampanjajulisteita.
Presidentinvaalin äänestyslippu.
Bambee

| Bambee> Henkilötiedot |
| --- | --- |
Koko nimi:  Desirée Hagman, Desirée Sparre-Enger
Syntynyt: 25. kesäkuuta 1975 (ikä 49) Tulagi, Brittiläiset Salomonsaaret
Kansalaisuus:   Norja
Muusikko
Taiteilijanimi:  Bambee 
Laulukielet:  englanti
Aktiivisena:  1997–2001
Tyylilajit:  eurodance, pop
Levy-yhtiöt:  Scandinavian Records Intercord Records CNR Music
  [ Muokkaa Wikidatassa ] [ ohje ]  
Bambee (oikealta nimeltään Desirée Hagman, o.s. Sparre-Enger, s. 25. kesäkuuta 1975 Tulagi, Brittiläiset Salomonsaaret) on norjalainen eurodance-poplaulaja, joka oli aktiivinen vuosina 1997–2001.
Hän otti taiteilijanimensä piirroselokuva Bambin mukaan. Aluksi hän käytti nimeä sen alkuperäisessä muodossa, mutta vaihtoi sen tekijänoikeusongelmia välttääkseen. Hänen kappaleitaan ”Cowgirl” ja ”Bumblebee” käytettiin Dance Dance Revolution -tietokonetanssipelissä.
Bambeen debyyttialbumi On Ice nousi korkeimmillaan Norjan VG-listan 33. sijalle. Hän julkaisi toisen albuminsa Fairytales kesäkuussa 2001. Bambee työsti myös kolmatta albumia, mutta vahvistamattomista syistä sitä ei koskaan julkaistu.
Diskografia > Albumit

On Ice (1998)
Fairytales (2001)
Diskografia > Singlet

”Candy Girl” (1997)
”Bam Bam Bam” (1998)
”Typical Tropical” (1999)
”You Are My Dream” (1999)
”Seventeen” (2001)
”Cowgirl” (2001)
”Watch Out” (2001)
Käännös suomeksi
Autonomismi (tietoteoria)

Autonomismi on tietoteoreettinen lähestymistapa, jonka mukaan tietoteoria edeltää todellisuuden luonnetta koskevaa tutkimusta. Autonomistisen näkemyksen mukaan tietoteorian tulee olla autonomista suhteessa erityistieteisiin ja arkijärkeen.
Autonomismin vastakohtana voidaan nähdä tietoteoreettinen naturalismi, jonka mukaan kaikki on periaatteessa luonnontieteellisesti selitettävissä, ja myös tietoteorian on nojattava tieteen ja kokemuksen tarjoamaan tietoon.
Aiheesta muualla

Sosa, Ernest: "The Foundations of Foundationalism". Noûs, Vol. 14, No. 4, Special Issue on Epistemology (Nov., 1980), pp. 547-564
David, Marian: Review: "Truth: A Primer. by Frederick F. Schmitt". The Philosophical Review, Vol. 106, No. 3 (Jul., 1997), pp. 441-443
Batista

Batista voi tarkoittaa seuraavia henkilöitä:
Adílson Batista (s. 1968), brasilialainen jalkapalloilija
Fulgencio Batista (1901–1973), Kuuban sotilasjohtaja ja presidentti 1940–1944 ja 1952–1959
Dave Bautista eli Batista (s. 1969), yhdysvaltalainen showpainija ja näyttelijä
João Batista da Silva (s. 1955), brasilialainen jalkapalloilija
Marques Batista de Abreu (s. 1973), brasilialainen jalkapalloilija
Norkys Batista (s. 1977), venezuelalainen näyttelijä ja malli
Sergio Batista (s. 1962), argentiinalainen jalkapalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Berjozovski

| Berjozovski (Берёзовский) |
| --- | --- |
 lippu:  vaakuna
 Sverdlovskin alue Venäjällä, alla kaupungin sijainti alueella
 Berjozovski
 Koordinaatit: 56.9099°N, 60.7988°E 
Valtio:  Venäjä
Federaatiosubjekti:  Sverdlovskin alue
Perustettu:  
Kaupungiksi:  
Väkiluku (2010):  51 651
Aikavyöhyke:  UTC+5 (MSK+2)
 
 berezovskii.ru 
Infobox OKVirheellinen NIMI-arvo: 
Berjozovski (ven. Берёзовский) on kaupunki Venäjän Sverdlovskin alueen eteläosassa, heti Jekaterinburgin koillispuolella. Vuonna 2010 siellä oli 51 651 asukasta.
Sverdlovskin alue
Atella

Atella oli muinaisten oskien kaupunki Campaniassa nykyisten Sant'Arpinon ja Frattaminoren kaupunkien läheisyydessä. Atellan kaupunki roomalaistui 300-luvulla eaa. mutta säilytti oman rahansa. Kaupungin asemakaava oli puolisuunnikkaan muotoinen ruudukko, joka sisälsi kolme pääkatua poikkikatuineen. Kaupunki menetti elinvoimansa keskiajalla 900-luvulla, mutta kaupunginmuurien, omakotitalojen, ns. Vergiliuksen puutarhan ja monien hautapaikkojen rauniot ja jääntet ovat vielä nähtävissä.
Atella oli kuuluisa improvisoiduista ilveilynäytöksistä eli atellaaneista (Atellanae). Tämä paikallinen viihdemuoto vaikutti roomalaiseen teatteriin, esimerkiksi Plautuksen (254–184 eaa.) komedioihin.
Historia

Alue oli asuttu jo rautakaudella, mutta Atellan nimi esiintyy historiankirjoituksessa vasta toisen puunilaissodan yhteydessä. On kuitenkin tapana nähdä kohtalonyhteys Atellan ja Capuan välillä ja olettaa, että Capuan pyytäessä vuonna 343 eaa. roomalaisilta apua samnilaisia vastaan myös Atella liityi tähän pyyntöön. Muutamassa vuodessa Atella pääsi tai joutui Rooman kontrolliin. Kaupunki sai Rooman kansalaisoikeudet ilman äänestysoikeutta (civitas sine suffragio) ja säilytti rahanlyöntioikeutensa.
Toisen puunilaissodan aikana Cannaen tappion (216 eaa.) jälkeen Atella muiden Campanian kaupunkivaltioiden mukana siirtyi Hannibalin puolelle. Puolen vaihdosta ei hyvää seurannut, sillä Capuan piirityksen jälkeen vuonna 211 eaa. roomalaiset rankaisivat ankarasti myös Atellaa: kapinan lietsojat teloitettiin paikan päällä, ja asukkaista suurin osa myytiin orjiksi tai pakotettiin asettautumaan kaukaisiin seutuihin. Seuraavana vuonna (210 eaa.) Nucerian asukkaat, joiden oman kaupungin Hannibal oli tuhonnut, sijoitettiin Atellaan.
Tämän jälkeen Atella näyttää nopeasti elpyneen. Cicero puhuu siitä kukoistavana ja tärkeänä municipiumina, jota hän piti erityisen huolenpidon arvoisena. Keisari Augustuksen aikana Atella pysyi kuitenkin vain pienehkönä paikallishallinnollisena yksikkönä.
Atella alkoi rappeutua 900-luvulla. Vuonna 1030 Atellan asukkaat siirrettiin normannikreivi Rainulfin vasta perustamaan Aversan kaupunkiin.
Rakennukset ja löydökset

Atellan muurien jäänteitä on edelleen näkyvissä alueella, jota ympäröi neljä kaupunkimaista taajamaa, "kauppalaa" (pohjoispuolella Succivo, idässä Orta di Atella, kaakossa Frattaminore, lännessä Sant'Arpino). Alueelta on löydetty jäännökset suuresta kylpylärakennuksesta, hautoja sekä lukuisia terrakottaesineitä.
Atellaanit

Kaupungin nimi on jäänyt historiaan ilveilynätöksistä, atellaaneista, jotka tulivat tutuiksi varsinkin roomalaiselle nuorisolle 310-luvulla eaa. Atellaanien oskilaiset henkilöhahmot olivat samalla tapaa vakioisia kuin sittemmin italialaisessa commedia dell'artessa: Bucco 'suurisuu, poskisolisti', Dossennus 'parasiitti, totuudentorvi', Maccus 'patsastelija, läskipää', Pappus 'vaari'. Atellaanit säilyivät yleisön suosiossa aina keisariaikaan saakka.
Kirjallisuutta

Bausilio, Giovanni (2018) Origini. Edizione Maggio.
Bencivenga-Trillmich, Clara (1984) Risultati delle più recenti indagini archeologiche nell'area dell'antica Atella. Rendiconti della Accademia di Archeologia, Lettere e Belle Arti 59: 3-25.
De Muro, Vincenzo (1985) Atella, antica città della Campania. Adriano Gallina.
Johannowsky, W. (1976) Atella, teoksessa The Princeton encyclopedia of classical sites, toim. Richard Stillwell; William L. MacDonald; Marian Holland McAlister. Princeton University Press.
Libertini, Giacinto (1999) Persistenza di luoghi e toponimi nelle terre delle antiche città di Atella e Acerrae. Istituto di Studi atellani.
Beijing Olympic Green Circuit

| Beijing Olympic Green Circuit |
| --- | --- |

Sijainti:  Peking, Kiina
Aikavyöhyke:  UTC+8
Valmistumisvuosi:  2014
Suunnittelija:  Rodrigo Nunes
Radan pituus:  3,439 km
Mutkia:  20
Rataennätys:  1.39,993 ( Sébastien Buemi, e.dams-Renault, 2015)
Suurimmat tapahtumat:  Formula E
Beijing Olympic Green Circuit on katurata Pekingin Olympiapuistossa Kiinassa. Se valmistettiin vuodeksi 2014 Formula E -sarjan osakilpailua varten. Radalla kilpailtiin ensimmäistä kertaa 13. syyskuuta 2014.
Voittajat > Formula E

| Kausi | Kuljettaja | Talli | Raportti |
| --- | --- | --- | --- |
| 2014–2015 |  Lucas di Grassi |  Audi Sport ABT | Raportti |
| 2015–2016 |  Sébastien Buemi |  Renault e.dams | Raportti |
Bathurstinsaari

Bathurstinsaari
| --- | --- |
Muut nimet:  Bathurst Island
Sijainti:  75°46′N, 99°47′W Nunavut Qikiqtaalukin alue Kanada
Saariryhmä:  Kuningatar Elisabetin saaret Kanadan arktiset saaret
Vesialue:  Pohjoinen jäämeri 
Korkein kohta:  Stokes Mountain 412 m
Pinta-ala:  16 042 km²
| --- | --- |
Asukasluku:  (asumaton)
muokkaa - muokkaa wikitekstiä - muokkaa Wikidataa
Bathurstinsaari (engl. Bathurst Island) on saari Nunavutissa pohjoisessa Kanadassa. Se kuuluu Kuningatar Elisabetin saariryhmään. Saaren pinta-ala on noin 16 042 km²; se on 54. suurin saari maailmassa ja 13. suurin Kanadassa. Korkeuserot ovat pieniä ja suurin osa saaresta on alle 330 m merenpinnasta. Korkein huippu on Arctic Cordillera -vuorijonon sivuhaaran Stokes Rangen Stokes Mountain (412 m). Saarella ei ole pysyvää asutusta. Maaperä on parempilaatuista kuin muilla alueen saarilla,[lähde? ] tämän vuoksi saaren biomi on näitä saaria monipuolisempi.
Saaren itärannikolla sijaitsevassa Brooman Point Village kylässä on tutkimusten mukaan ollut asutusta nykyistä lämpimämmällä ajanjaksolla, 2000-luvulla eaa. paikalla asui Dorsetin kulttuuriin edustajia. [lähde? ]  Kaivauksissa on löydetty heidän tekemiään kivisiä laatikoita ja kaiverretuja ihmis ja eläinhahmoja. Viimeiset havainnoit heistä on noin vuoden 1 tienoilta. Samalla paikalla asui 900–1200-luvuilla Thulen kulttuurin edustajia. Thule kansan rakentajat rakensivat kylän Dorsetien asuinpaikan päälle, suurin osa alkuperäisista Dorsetien esineistä säilyi ikiroudassa nykypäivän tutkijoille. Toisinpaikoin Thule rakennusten seinät oli tehty valaanluista ja Dorsetien hylkäämistä puuosista sekä heidän kaivertamistaan sarvista, yhdistäen osia molemmista kulttuureista.
Ensimmäisenä eurooppalaisena saaren löysi vuonna 1819 William Edward Parry, joka nimesi saaren Britannian siirtomaa- ja sotaministerin Henry Bathurst, Bathurstin 3. jaarlin mukaan (1812–1827).
Saarelle on perustettu jääkarhujen suojelualue Polar Bear Pass ja sinne suunnitellaan uutta Tuktusiuqvialuk National Park -luonnonpuistoa.
Maapallon magneettinen pohjoisnapa liikkui saaren yli etelästä pohjoiseen 1960–1970-luvuilla.
Aiheesta muualla

Bathurstinsaaren luontoa Gerrit Vyn Photography
Atso Lehtinen

| Atso Lehtinen> Henkilötiedot |
| --- | --- |
Syntynyt: 2. tammikuuta 2001 (ikä 23) Hämeenlinna, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  182 cm
Paino:  87 kg
Seura
Seura:  Kiekko-Vantaa
Sarja:  Mestis
Pelinumero:  50
Pelaajaura
Pääsarjaura:  2019–
Aik. seurat:  HPK (SML) FPS (Mestis) SaiPa (SML) Jokerit (Mestis)
Atso Johannes Lehtinen (s. 2. tammikuuta 2001 Hämeenlinna) on suomalainen jääkiekkopuolustaja, joka pelaa Mestis-joukkue Kiekko-Vantaassa.
Ura > Seuraura

Lehtinen on Hämeenlinnan Pallokerhon kasvatti. Hän toimi kaudella 2016–2017 seuran C-nuorten kapteenina. Lehtinen oli C-nuorten SM-karsinnoissa joukkueensa tehokkain puolustaja tehoilla 9+15=24. Kaudella 2017–2018 hän oli HPK:n B-nuorten tehokkain puolustaja tehoilla 9+14=23. Kaudella 2018–2019 Lehtinen oli viidellä osumallaan seuran A-nuorten eniten maaleja tehnyt puolustaja Joonas Uimosen kanssa. Hän voitti myös joukkueen sisäisen tehotilaston lukemalla +8.
Toukokuussa 2019 Lehtinen teki kaksivuotisen juniorisopimuksen HPK:n SM-liigajoukkueen kanssa. Hän pelasi ensimmäisen ja kauden 2019–2020 ainoaksi jääneen miesten pääsarjaottelunsa Mestarien liigan lohkovaiheen päätösottelussa 15. lokakuuta 2019 vieraissa tanskalaista Rungsted Seier Capitalia vastaan, kun CHL:ssä jatkomahdollisuudet menettänyt HPK antoi ottelussa mahdollisuuden useille junioripelaajilleen. Lehtinen merkittiin joukkueen kakkospuolustajapariin Roope Laavaisen viereen. Hän sai ottelussa jääaikaa 20 minuuttia. Lehtinen keräsi myös teholukeman –2. Hän pelasi kautensa pääosin HPK:n A-nuorissa, joiden tehokkain puolustaja Lehtinen oli tehoilla 7+19=26. Hän voitti myös joukkueen sisäisen tehotilaston lukemalla +13.
Lehtinen teki SM-liigadebyyttinsä kauden 2020–2021 avauskierroksella 1. lokakuuta 2020 Oulun Kärppiä vastaan. Hänet merkittiin HPK:n seitsemänneksi puolustajaksi. Lehtinen sai ottelussa jääaikaa 7.28 minuuttia ja hän keräsi teholukeman –1. Lehtinen pelasi SM-liigassa kauden aikana kaikkiaan 16 runkosarjaottelua tehden kaksi syöttöpistettä. Loppukaudella hän pelasi miesten pelejä lainalla HPK:n yhteistyöseurassa, Mestis-joukkue Forssan Palloseurassa kuusi ottelua jääden niissä ilman tehopisteitä. Helmikuussa 2021 Lehtinen teki HPK:n kanssa vuoden mittaisen jatkosopimuksen.
Kaudella 2021–2022 Lehtinen pelasi HPK:n SM-liigajoukkueessa kuusi runkosarjaottelua ilman tehopisteitä. Hän pelasi suurimman osan kaudestaan lainalla FPS:n Mestis-joukkueessa, jossa Lehtinen pelasi 32 runkosarjaottelua tehopistein 4+9=13 ja 14 playoff-ottelua tehopistein 1+2=3 sekä neljä Suomen Cupin ottelua tehden yhden syöttöpisteen.
Lehtinen siirtyi kaudeksi 2022–2023 vuoden mittaisella sopimuksella Mestis-joukkue Kiekko-Vantaaseen. Siirtotakarajalla helmikuussa 2023 seura lainasi Lehtisen loppukaudeksi SM-liigajoukkue Saimaan Palloon. Joukkue tarvitsi paikkaajia Henri Hietalan ja Matias Rajaniemen loukkaantumisille, minkä lisäksi sarjataulukossa viimeisenä olleesta SaiPasta oli siirtynyt useampi puolustaja muualle. Lehtinen pelasi SaiPassa kymmenen runkosarjaottelua tehden neljä syöttöpistettä.
Huhtikuussa 2023 Lehtinen teki SaiPan kanssa uuden, vuoden mittaisen sopimuksen, joka sisältää koeajan. Heinäkuussa 2023 SaiPa tiedotti, ettei Lehtisen koeaika johtanut sopimukseen. Elokuussa 2023 hänen uutisoitiin siirtyvän kaudeksi 2023–2024 vuoden mittaisella sopimuksella Mestis-joukkue Jokereihin.
Kaudeksi 2024–2025 Lehtinen palasi vuoden mittaisella sopimuksella Kiekko-Vantaaseen.
Ura > Maajoukkueura

Lehtinen on pelannut kaksi nuorten ja 15 poikien maaottelua.
Bengalinleiskupuu

| Bengalinleiskupuu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Leiskupuut Butea
Laji::  monosperma
Kaksiosainen nimi
 Butea monosperma  (Lam.) Taub. 
Katso myös
   Bengalinleiskupuu Wikispeciesissä   Bengalinleiskupuu Commonsissa 
Infobox OKNimi-testi OKIUCN-testi OK: 
Bengalinleiskupuu (Butea monosperma) on hernekasveihin kuuluva puulaji. Se kasvaa luonnonvaraisena trooppisessa Aasiassa Pakistanissa, Intiassa, Nepalissa, Sri Lankalla, Indokiinassa sekä Indonesian Jaavalla.
Bang Bang!

| Bang Bang! |
| --- | --- |

Ohjaaja:  Siddharth Anand
Käsikirjoittaja:  Sujoy Ghosh Suresh Nair
Säveltäjä:  Vishal-Shekhar
Kuvaaja:  Sunil Patel
Leikkaaja:  Akiv Ali
Pääosat:  Hrithik Roshan Katrina Kaif
Valmistustiedot
Valmistusmaa:  Intia
Tuotantoyhtiö:  Fox Star Studios
Levittäjä:  Fox International Productions Netflix Star Studios
Ensi-ilta:  2. lokakuuta 2014
Kesto:  154 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Bang Bang! on vuonna 2014 ensi-iltansa saanut intialainen hindinkielinen toimintaelokuva, jonka on ohjannut Siddharth Anand. Se perustuu yhdysvaltalaiseen elokuvaan Knight & Day. Päärooleja näyttelevät Hrithik Roshan ja Katrina Kaif.
Näyttelijät

| 0 | 1 | 2 |
| --- | --- | --- |
|  Hrithik Roshan  | … |  Rajveer/Jai Nanda   |
|  Katrina Kaif  | … |  Harleen Sahani   |
|  Danny Denzongpa  | … |  Omar Zafar   |
|  Javed Jaffrey  | … |  Hamid Gul   |
|  Pawan Malhotra  | … |  Zorawar   |
|  Vikram Gokhale  | … |  Narayanan   |
|  Jimmy Shergill  | … |  Viren Nanda   |
|  Kanwaljit Singh  | … |  Jain ja Virenin isä   |
|  Deepti Naval  | … |  Jain ja Virenin äiti   |
Soundtrack

Kaikki sävellykset Vishal-Shekhar.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Laulaja(t) | Kesto |  |  |  |  |  |
| 1. | ”Tu Meri” | Vishal Dadlani | Vishal Dadlani | 4.17 |  |  |  |  |  |
| 2. | ”Meherbaan” | Anvita Dutt, Kumaar | Ash King, Shilpa Rao, Shekhar Ravjiani | 5.05 |  |  |  |  |  |
| 3. | ”Uff” | Anvita Dutt | Benny Dayal, Harshdeep Kaur | 4.32 |  |  |  |  |  |
| 4. | ”Bang Bang” | Vishal Dadlani | Benny Dayal, Neeti Mohan | 5.20 |  |  |  |  |  |
| 5. | ”Meherbaan” (Reprise version)  | Anvita Dutt, Kumaar | Shekhar Ravjiani | 3.01 |  |  |  |  |  |
Vastaanotto

Box Office India julisti elokuvan ”semihitiksi”.
Aiheesta muualla

Bang Bang! Internet Movie Databasessa (englanniksi)
Bang Bang! AllMoviessa. (englanniksi)